Vo de autochtonen Voiksgruppm, de guade 2 % vo de esterreichischen Stootsbyrger ausmochen, håm leediglich de Kärntner Slowenen, Burnglåndkrawoden sowia de Burnglåndungarn, an åspruch auf muadersproochlichm Unterricht und Beherdenvaker. Burnglåndkrawodisch und slowenisch san zuasätzliche Åmtssproochen in de Vawoitungs- und Grichtsbezirke vo da Steiermork, 'm Burnglånd und Kärnten mid ner krawodisch oder slowenischen bzw. gmischten Bevökerrung. Weiders is in aanige Gmaanden vom Burnglånd Ungarisch neem Deitsch gleichberechtige Åmtssprooch.